Περίληψη
Η μελέτη συγκρίνει τις αντιλήψεις Βρετανών και Ελλήνων φυσικών ομιλητών για το τι συνιστά ευγένεια. Επικεντρώνεται στις απόψεις μη ειδικών ομιλητών σε θέματα γλώσσας και ευγένειας, υιοθετώντας μια μεταπραγματολογική προσέγγιση. Τα δεδομένα αντλήθηκαν από ερωτηματολόγια στα οποία απάντησαν 100 φυσικοί ομιλητές της βρετανικής αγγλικής και 100 φυσικοί ομιλητές της ελληνικής προκειμένου να διερευνηθούν οι έννοιες που σχετίζονται με την ευγένεια σε κάθε γλώσσα αλλά και συγκεκριμένα παραδείγματα έκφρασής της σε συγκεκριμένες επικοινωνιακές περιστάσεις. Παρόλο που και οι δύο ομάδες συμμετεχόντων φάνηκαν να αντιμετωπίζουν την προσφορά βοήθειας ως κεντρικό στοιχείο της ευγένειας, οι αγγλόφωνοι συμμετέχοντες συσχέτισαν την ευγένεια κυρίως με δημόσιες συμπεριφορές μεταξύ αγνώστων, ενώ οι ελληνόφωνοι αναφέρθηκαν τόσο σε δημόσια όσο και σε ιδιωτικά περικείμενα (οικογένεια και φίλους), επιδεικνύοντας έτσι μια πιο διευρυμένη αντίληψη της ευγένειας. Οι εμπορικές συναλλαγές, από την άλλη πλευρά, φάνηκαν να διαδραματίζουν πιο σημαντικό ρόλο στα αγγλικά δεδομένα, καθώς πολλοί από τους αγγλόφωνους συμμετέχοντες αναγνώρισαν την εργαλειακή φύση της ευγένειας σε αυτού του είδους τα περικείμενα.
1. Ποιο είναι το βασικό ερευνητικό ερώτημα της μελέτης;
Πώς αντιλαμβάνονται Βρετανοί και Έλληνες φυσικοί ομιλητές την έννοια της ευγένειας; Ποιες έννοιες και ποιες επικοινωνιακές περιστάσεις συνδέονται με την ευγένεια στις δύο γλωσσικές κοινότητες;
2. Ποιο είναι το δείγμα της έρευνας;
· Πόσοι συμμετέχοντες;
· Από ποιες ομάδες;
100 φυσικοί ομιλητές της βρετανικής αγγλικής, 100 φυσικοί ομιλητές της ελληνικής, Σύνολο: 200 συμμετέχοντες.
3. Ποια είναι η μέθοδος συλλογής δεδομένων;
Ερωτηματολόγιο
4. Ποιο είναι το είδος των δεδομένων;
☐ Ποσοτικά
☐ Ποιοτικά
☐ Μεικτά

5. Ποια είναι τα βασικά ευρήματα;
1. Και οι δύο ομάδες θεωρούν την προσφορά βοήθειας κεντρικό στοιχείο της ευγένειας.
2. Οι Βρετανοί συνδέουν την ευγένεια κυρίως με δημόσιες αλληλεπιδράσεις μεταξύ αγνώστων.
3. [bookmark: _GoBack]Οι Έλληνες την τοποθετούν τόσο σε δημόσια όσο και σε ιδιωτικά συμφραζόμενα.
4. Οι εμπορικές συναλλαγές παίζουν σημαντικότερο ρόλο στα αγγλικά δεδομένα.


1. Αν αλλάζαμε το ερευνητικό ερώτημα, τι θα έπρεπε να αλλάξει στη μεθοδολογία;

2. Θεωρείτε ότι η μεθοδολογία είναι κατάλληλη για το ερώτημα; Γιατί;

